ଏ. କେ. ହଙ୍ଗଲ

ଅବତାର କିଶନ ହଙ୍ଗଲ (୧୯୧୭ - ୨୦୧୨) ଜଣେ ଜଣା ଶୁଣା ହିନ୍ଦୀ ସିନେମା ତଥା ଟେଲିଭିଜନ ଅଭିନେତା ଓ ଜଣେ ସ୍ୱାଧୀନତା ସଂଗ୍ରାମୀ ଥିଲେ । ବିଶେଷ କରି ସେ ପିତା ଓ ଜେଜେ ଭୂମିକା ପାଇଁ ବେଶ ପରିଚିତ । ସେ ପାଇ ସେ ହିନ୍ଦୀ ଚଳଚ୍ଚିତ୍ର ଜଗତରେ ପ୍ରିୟ ଜେଜେ ଭାବରେ ପରିଚିତ । ଶୋଲେ, ନମକ ହାରମ୍, ଅନାଡ଼ି, ଆଇନା, ଅବତାର, ଅଭିମାନ, କୋରା କାଗଜ, ଚିତଚୋର, ଅନାମିକା ପରି ଅନେକ ବହୁ ଚର୍ଚ୍ଚିତ ଚଳଚ୍ଚିତ୍ରରେ ଅଭିନୟ କରି ସେ ସଫଳତା ଅର୍ଜନ କରିଥିଲେ । ପ୍ରସିଦ୍ଧ ହିନ୍ଦୀ କଥାଚିତ୍ର ଶୋଲେରେ ସେ ରହିମ୍ ଚାଚା ଭୁମିକାରେ ଅଭିନୟ କରି ଦର୍ଶକଙ୍କ ମନ ଜିଣିନେଇଥିଲେ । ସେ ୧୯୬୬ ମସିହାରୁ ୨୦୦୫ ମଧ୍ୟରେ ୨୨୫ଟି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ସେ ରାଜେଶ ଖାନ୍ନାଙ୍କ ସହ ୧୬ଟି ଚଳଚ୍ଚିତ୍ରରେ ଅଭିନୟ କରିଛନ୍ତି ।http://www.mid-day.com/entertainment/2012/aug/250812-A-K-Hangals-condition-very-critical.htm
 ପରିବାର 
୧୯୧୭ ମସିହା ଫେବୃଆରୀ ୧ ତାରିଖରେ ପେଶୱ୍ଆରଠାରେ ଏକ କାଶ୍ମୀରୀ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ପୁରାନାମ ଅବତାର କିଶନ ହଙ୍ଗଲ । ତାଙ୍କ ପିତାଙ୍କ ନାମ ପଣ୍ଡିତ ହରି କିଶନ ହଙ୍ଗଲ ।

 ପ୍ରାରମ୍ଭିକ ଜୀବନ 
ପ୍ରକୃତରେ ସେ ଜଣେ ନାଟ୍ୟ କଳାକାର । ପ୍ରଥମେ ସିଲେଇ କାମ କରୁଥିଲେ ଓ କମ୍ୟୁନିଷ୍ଟ ପାର୍ଟିର ଜଣେ ସଦସ୍ୟ ଥିଲେ । ବିଭିନ୍ନ ଆନ୍ଦୋଳନରେ ଯୋଗ ଦେଇ ଜେଲ ମଧ୍ୟ ଯାଇଥିଲେ । ମାତ୍ର ୨୧ ବର୍ଷ ବୟସରେ ସେବମ୍ବେ ଆସିଥିଲେ । ପ୍ରଥମେ ସେ ଇଣ୍ଡିଆନ ପିପୁଲ୍ସ୍ ଥିଏଟରରେ ଯୋଗଦେଇ ବଲରାଜ ଶାହାଣୀ ଓ କୈଫୀ ଆଜମୀଙ୍କ ସହ କାମ କରିଥିଲେ ।http://www.ndtv.com/article/people/ak-hangal-bollywood-s-favourite-character-actor-259220୧୯୬୬ରେ ସେ ପ୍ରଥମ କରି ତିସିରି କସମ ଫିଲ୍ମରେ ଅଭିନୟ କରିଥିଲେ । ୧୯୯୩ରେ ସେ ତାଙ୍କ ଜନ୍ମସ୍ଥାନ ପାକିସ୍ତାନ ଯିବା ପାଇଁ ଭିଜା ଆବେଦନ କରିଥିଲେ ଏବଂ ପାକିସ୍ତାନ ଦିବସ ପାଳନ ସମାରୋହରେ ଯୋଗଦେବା ପାଇଁ ଆମନ୍ତ୍ରଣ ଆସିଥିଲା । ଏହାକୁ ନେଇ ଅନେକ ସମସ୍ୟା ଦେଖାଦେଇଥିଲା ।
 ପୁରସ୍କାର 
 ଚଳଚ୍ଚିତ୍ର ଜଗତରେ ଅତୁଳନୀୟ ଅବଦାନ ପାଇଁ ଭାରତ ସରକାର ୨୦୦୬ରେ ପଦ୍ମ ଭୂଷଣ ସମ୍ମାନରେ ସମ୍ମାନିତ କରିଥିଲେ ।
 ତାଙ୍କର ଆତ୍ମଜୀବନୀ ଦି ଲାଇଫ୍ ଆଣ୍ଡ ଟାଇମ ଅଫ୍ ଏ.କେ.ହଙ୍ଗଲରେ ସେ ତାଙ୍କ ଆତ୍ମ କାହାଣୀ ଲେଖିଛନ୍ତି ।

 ଆଧାର 

 ବାହାର ଆଧାର 


 The genial revolutionary. ରେଡିଫ.କମ୍.
 Marxist who made it good in movies   ଦ ହିନ୍ଦୁ.

ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଅଭିନେତା
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଶ୍ରେଣୀ:ବଲିଉଡ ଅଭିନେତା